Lferḥ n timunent yegla-d s tlalit n Ferruǧa, deg iḍ-nni islan izga tiɣwas mi ffɣen ufanen imdanen n taddart zuɣren aḥerki ɣer Birquc akken ad t-nɣen ula d Butbut i skerkr-it Muḥ-Sarǧan d Bu-keffus ɣer Iɣzer Umalu, sawden-t ddaw tzebbujt yufraren ɣef umadaɣ nnɣan-t dinna .Uzwiɣ kemmlen-t ɣer Butbut mi isen- d-yiwi imensi ɣer Iɣzer Umalu , yejbed Bu-keffus tafrut yenɣa-t Uḥdim iɣaz agewḍi iskerkri-ten ibra-asen dinna . Yeɣl-id yiḍ d aseṭṭaf , Bu-yirew yuɣ abrid ɣer Birquc dina kan i yettaf iman-is yuggad ur yessawaḍ i tnebgiwt yessuter , Mm-izlan tusa-d as ad as-d-tini Lili-is tnadin fell-as At Tiɣilt, netta ur yecliɛ ara, yebɣa-tt nettat, mi yekker ɣer-s tezza tuɣmas-is deg uksum-is armi is-tessazzel idammen, tekker terwel ma yeṭṭef-itt yenɣa-tt ; ma yella d